Шып (рыба)

Шып (Acipenser nudiventris) — рыба роду асятры сямейства асятровыя. Пашырана ў басейнах Каспійскага і Аральскага мораў, радзей Чорнага і Азоўскага.

 Апісанне 
250px|міні|Паштовая марка Узбекістана
Даўжыня больш за 2 м, вага да 50—60 (больш за 40—70Шип Acipenser nudiventris Lovetsky, 1828 // Красная книга Украины) кг. Цела доўгае, верацёнападобнае. Рот у выглядзе папярочнай шчыліны. Ніжняя губа (у адрозненне ад іншых асятровых) не перарваная. Верхняя частка цела шэрая, часам амаль чорная. Бруха белае. Касцяныя пласцінкі (жучкі) на спіне прадаўгаватыя, з вострымі канцамі. Жывуць да 30 гадоў. Кормяцца малюскамі і іншымі воднымі беспазваночнымі і дробнай рыбай.

Прахадныя рыбы. Нерастуюць у рэках на ўчастках з хуткім цячэннем і цвёрдым галечным або пясчаным дном. Перыяд нерасту з канца красавіка да канца мая пры тэмпературы 10—15 °С. Самцы дасягаюць палавой спеласці ва ўзросце 6—9 гадоў, самкі ў 12—14 пры даўжыні 110 см. Пладавітасць складае ад 250 тыс. да 1 млн 290 тыс. ікрынак.

Утварае гібрыды з бялугай, сяўругай і рускім асятром.

 Літаратура 


 Спасылкі 
 Шип (Acipenser nudiventris) // Наша-Природа.рф 
 Шип (аральская популяция) // Красная книга Казахстана
 Шип (Acipenser Nudiventris) // Экология. Всё об экологии
 Шип Acipenser nudiventris Lovetsky, 1828 // Красная книга Украины


Катэгорыя:Асятровыя